Caoimhín Ó Scanaill

Is ollamh agus teangeolaí Meiriceánach é  Caoimhín Ó Scanaill (Béarla: Kevin P. Scannell). Ollamh le Ríomheolaíocht in Ollscoil Saint Louis atá ann a raibh lámh aige i gcruthú go leor uirlisí digiteacha Gaeilge.

 Saol 
Is Meiriceánach é an Scanallach, a rugadh i mBostún, Massachusetts sa bhliain 1970, de bhunadh Éireannach ar an dá thaobh. Rinne sé staidéar ar an matamaitic in Institiúid Teicneolaíochta Massachusetts (MIT), áit ar bronnadh BS air sa bhliain 1991. Fuair sé céim dhochtúireachta in Ollscoil California, Los Angeles (sa mhatamaitic chomh maith). 

Chaith sé dhá bhliain i bpost iardhochtúireachta in Ollscoil Rice in Houston, Texas, sular thug sé faoi St. Louis sa bhliain 1998. Chaith sé bliain ar Fullbright in Éirinn ag plé le teicneolaíocht don Ghaeilge.

Thosaigh an Scanallach ag foghlaim na Gaeilge sna 1990idí. Go gairid tar éis sin, thosaigh sé ag obair ar bhogearraí éagsúla a chabhródh le foghlaimeoirí eile agus le cainteoirí dúchais an teanga a úsáid ar an ríomhaire. Ba é an litreoir GaelSpell an chéad acmhainn ríomhaireachta don teanga a rinne sé, agus foilsíodh an chéad leagan sa bhliain 2000.

Bhunaigh sé Cadhan Aonair, LLC sa bhliain 2008 mar chomhlacht príobháideach a sholáthraíonn seirbhísí teicneolaíochta do phobal na Gaeilge ar fud an domhain. An cuspóir atá acu ná saol ríomhaireachta go hiomlán trí mheán na Gaeilge a éascú trí bhogearraí, uirlisí profála, suímh Ghréasáin, APIanna, agus logánú.

Bhunaigh an Scanallach, agus daoine eile, an 'Ríomhacadamh' sna 2010idí. Chuir an grúpa leaganacha Gaeilge de mhórmheáin shóisialta – GMail (2014), XTwitter (2015), Facebook, WhatsApp, Bluesky (2024) ar fáil.   

 Féach freisin 

 Litreoir
 Aistriulitriochta.ie
 Cadhan Aonair

 Tagairtí 

catagóir:Daoine a rugadh i 1970
catagóir:Daoine beo
Catagóir:Daoine i dteicneolaíocht
Catagóir:Eolaithe ríomhaireachta Meiriceánacha
catagóir:Gaeilgeoirí
Catagóir:Gníomhaithe Gaeilge
Catagóir:Innealtóirí Meiriceánacha
Catagóir:Matamaiticeoirí Meiriceánacha
Catagóir:Meiriceánaigh de bhunadh na hÉireann
Catagóir:Teangeolaithe